GRADSKI muzej Vinkovci i Institut za arheologiju iz Zagreba predstavili su jučer na lokalitetu Jankovačka dubrava, kod sela Stari Jankovci nedaleko od Vinkovaca, izuzetan arheološki nalaz rimskih kola (dvokolice, lat. cisium) s upregnutim konjima koja su dio pogrebnog rituala bogate rimske obitelji, a arheolozi nalaz datiraju u 3. stoljeće poslije Krista.

"Riječ je o prvom arheološki istraženom antičkom pokopu s kolima na tlu Hrvatske, a nakon završetka detaljnog i složenog postupka dokumentiranja nalaza nadamo se brojnim novim spoznajama o konstrukciji rimskih kola, što bi trebalo rezultirati i njihovom rekonstrukcijom te prezentacijom u stalnom postavu Gradskog muzeja u Vinkovcima", izjavio je voditelj zaštitnog arheološkog istraživanja Boris Kratofil.

Tekst se nastavlja ispod oglasa

Riječ je o dobro očuvanoj kočiji, a kako to izgleda, možete vidjeti na slikama niže.